ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
31 ส.ค. 2559

สรุปตลาดภาคเช้า
ตลาดภาคเช้าปิดปรับตัวลดลงเล็กน้อย ในทิศทางเดียวกันกับตลาดต่างประเทศ โดยมีแรงขายหลักจากหุ้นพลังงานจากโมเมนตัมลบของราคาน้ำมันที่เริ่มปรับตัวลดลง ขณะที่กลุ่มอื่นๆอ่อนตัวลงเล็กน้อยเกือบทุกกลุ่ม ด้านปริมาณการซื้อขายอยู่ในระดับเบาบางที่ระดับ 2.1 หมื่นล้านบาท
 
แนวโน้ม ภาคบ่าย
คาดดัชนีช่วงบ่ายมีแนวโน้มทรงตัว เรายังคงมองการซึมตัวของดัชนีจะยังคงเป็นกรอบแคบ จากปัจจัยทั้งในและต่างประเทศค่อนข้างจำกัด โดยมองว่าตลาดจะจับตา FED มากกว่าปัจจัยจากประเทศในเอเชีย หรือยุโรป จึงมองว่าจะแกว่งตัวออกข้างรอตัวเลขการจ้างงานในช่วงปลายสัปดาห์ เรามองแนวสะสมหุ้นยังอยู่ที่ระดับ 1,530 จุด โดยเน้นหุ้นกลุ่ม Domestic Play สำหรับการเก็งกำไรสั้น
 
วิเคราะห์ทางเทคนิค
NUSA
ราคาปิด 0.53 บาท
แนวรับ 0.52 บาท
แนวต้าน 0.57 บาท
แนว cut หากราคาหุ้นมีโอกาสหลุด 0.50 บาท
กราฟ NUSA (week) ยังอยู่ในโครงสร้างรูปชายธง ที่เริ่มเด้งตัวขึ้นจากการเกิด Oversold หากสำเร็จในสัปดาห์นี้คือยกตัวสูงขึ้นกว่า 0.55 บาท จะยิ่งยืนยันการ bottom out ในสัปดาห์ถัดไป  อย่างไรก็ตามกราฟยังอยู่ในแนว Oversold สามารถเข้าสะสมได้และกำหนดจุด cut หาก 0.50 บาทรับไม่อยู่
 
เด็กแนว
BM หากนับตั้งแต่ที่เด็กแนวแนะนำหุ้นตัวนี้ตอนต้นเดือนกรกฏาคม ถึงตรงนี้ทุกคนกำไรสบายๆแล้ว ตอนนี้ก็มานั่งมองซ้ายขวา ฝั่งหนึ่ง SCI ก็มีแรงกดดัน อีกฝั่งหนึ่ง ASEFA ก็ราคาใกล้เต็มมูลค่า ส่วน ARROW ราคาก็เข้าขั้นแพง ขณะที่ BM นี้ยังมี gap ในการวิ่งอีกบาน และยังไม่ได้เปิด story อะไรมากมาย ทั้งๆ ที่มีเรื่องรอไว้เพียบ ด้านธุรกิจคือขายรางและท่อร้อยสายไฟฟ้า ตู้สื่อสาร ตู้ไฟฟ้า และตู้โลหะ ตู้ควบคุมไฟฟ้าและโคมไฟฟ้า และมีโอกาสได้เอี่ยวงานวางสายไฟ และโทรคมนาคมจากบนดินสู่ใต้ดินมูลค่า 4.8 หมื่นล้านบาท ส่วนข่าวที่เคยแจ้งไว้ว่าจะสรุปพันธมิตรต่างประเทศใน Q3 นี้นั้นน่าจะเป็นญี่ปุ่นใช่หรือป่าว เผลอๆ ได้โอกาสจับมือกันทำตู้ผลิตเครื่องเติมไฟฟ้ารถยนต์ไปด้วยเลย ระรองระเบิดปังแน่              เด็กแนวรอนะขอบอก ว่าจะประกาศเมื่อไร ถ้าเข้ามาถือ 25% จะเพิ่มศักยภาพของบริษัทอย่างน่าดู  ส่วนมูลค่าพื้นฐานประเมินตอนนี้ยังได้ไม่ชัดนัก เพราะอยู่ในระหว่างรอข้อมูลการส่งมอบออเดอร์ และ partner แต่เบื้องต้นให้เป้าไว้ 4.70 บาทเบาๆ ไว้ก่อน
กราฟ BM กำลังเดินตาม road map ของ up trend channel เรียกว่า turnaround ขึ้นมาแล้วมีสัญญาณซื้อทางเทคนิคครบ และมุ่งหน้าไป 4.44 บาท หากผ่านไปได้จะวิ่งต่อไปยาวๆ ไม่ยากเลย แนะนำซื้อเก็งกำไร